**ОРГАНИК ХҮНСНИЙ ТУХАЙ ХУУЛИЙН ШИНЭЧИЛСЭН НАЙРУУЛГЫН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**Улаанбаатар хот**

**2022 он**

**ОРГАНИК ХҮНСНИЙ ТУХАЙ ХУУЛИЙН ШИНЭЧИЛСЭН НАЙРУУЛГЫН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**Нэг. Ерөнхий зүйл**

Органик хүнсний тухай хуулийн шинэчилсэн найруулгын төсөлд Хууль тогтоомжийн тухай хуулийн 17 дугаар зүйлд заасны дагуу дүн шинжилгээ хийх, үр нөлөөг тооцож, давхардал, хийдэл, зөрчлийг илрүүлэн, хуулийн зүйл, заалтыг ойлгомжтой, хэрэгжих боломжтой байдлаар боловсруулахад зөвлөмж өгөх зорилгоор гүйцэтгэлээ.

Органик хүнсний тухай хуулийн шинэчилсэн найруулгын төсөл нь Хууль тогтоомжийн тухай хуулийн 24 дүгээр зүйлд заасны дагуу “Хуулийн шинэчилсэн найруулгын төсөл” хэлбэрээр боловсруулагдсан.

Хуулийн төслүүдийн үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал”-д /цаашид “Аргачлал” гэх/ заасны дагуу дараах үе шатаар хийлээ.

1. Шалгуур үзүүлэлтийг сонгох;

2. Хуулийн төслөөс үр нөлөө тооцох хэсгээ тогтоох;

3. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;

4. Үр дүнг үнэлэх, зөвлөмж өгөх.

**Хоёр. Хуулийн төслийн үр нөлөөг үнэлэх шалгуур үзүүлэлтийг сонгосон байдал:**

Тус үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудалтай уялдуулан аргачлалын 2.9-д заасныг үндэслэн 6 шалгуур үзүүлэлтээс зорилгод хүрэх байдал, практикт хэрэгжих боломж, ойлгомжтой байдалд болон харилцан уялдаа зэрэг 4 шалгуур үзүүлэлтийг сонголоо. Үүнд:

Шалгуур үзүүлэлтийг сонгосон үндэслэл буюу шалгуур үзүүлэлтүүд:

1. “Зорилгод хүрэх байдал” гэсэн шалгуур үзүүлэлтийн хүрээнд хуулийн төслийн зорилго нь үзэл баримтлалд тусгасан хуулийн төслийг боловсруулах болсон үндэслэл, шаардлагад нийцэж байгаа байдал, хуулийн төсөлд тусгагдсан зохицуулалтууд нь хуулийн төслийн зорилгод хүрэх боломжтой байдлаар томьёологдсон эсэхийг үнэллээ. Энэхүү үнэлгээг хийхдээ хуулийн төслийн үзэл баримтлалтай танилцаж, хуулийн төсөл боловсруулах болсон үндэслэл, шаардлага, хуулийн төслийн зорилго болон зорилгод хүрэхэд чиглэгдсэн, мөн түүнийг тодорхой илэрхийлж чадахуйц арга хэмжээ, зохицуулалтыг сонгож авсан болно.

2. “Практикт хэрэгжих боломж” гэсэн шалгуур үзүүлэлтийн хүрээнд хуулийн төслийн зүйл, заалтууд тэдгээрийг дагаж мөрдөх болон хэрэгжүүлэх этгээдэд тухайн хуулийн төслийн зохицуулалтыг хэрэгжүүлэх боломж, бололцоо байгаа эсэхийг үнэлэхээр сонгосон болно.

3. “Ойлгомжтой байдал” гэсэн шалгуур үзүүлэлтийн хүрээнд хуулийн төсөл нь түүнийг хэрэглэх, хэрэгжүүлэх этгээдэд ойлгомжтой, логик дараалалтай томьёологдсон эсэхийг шалгах үүднээс хуулийн төсөл нь Хууль тогтоомжийн тухай хууль, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах байдлаар үнэлгээг хийхээр сонголоо.

4. “Харилцан уялдаа” гэсэн шалгуур үзүүлэлтийн хүрээнд хуулийн төслийг бүхэлд нь бүхэлд нь Монгол Улсын Үндсэн Хууль, холбогдох бусад хуульд нийцсэн эсэхийг Аргачлалд заасан асуултад хариулах замаар үнэлгээг хийхээр тооцов.

**Гурав. Шалгуур үзүүлэлтэд тохирох шалгах** **хэрэгслийн дагуу хуулийн төслийн** **үр нөлөөг үнэлсэн байдал:**

Сонгосон шалгуур үзүүлэлтийн дагуу үр нөлөөг үнэлэхэд хамруулах хэсэг, түүнийг шалгах хэрэгслийг дараах байдлаар тогтоолоо.

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Шалгах хэрэгсэл** |
| 1 | Зорилгод хүрэх байдал | Хуулийн төсөл бүхэлдээ | Хуулийн төслийн үзэл баримтлалд дэвшүүлсэн зорилгыг хангах эсэхэд дүн шинжилгээ хийх. |
| 2 | Практикт хэрэгжих боломж | Хуулийн төслийн 6 дугаар зүйл | Хуулийн төслийн сонгосон зүйлүүд практикт хэрэгжих боломжтой эсэхийг холбогдох хуулийн зохицуулалт хоорондын уялдаа, хэрэгжилтийн практик, мэргэжилтнүүдийн санал, дүгнэлтэд тулгуурлан дүн шинжилгээ хийнэ. |
| 3 | Ойлгомжтой байдал | Хуулийн төслийг зохицуулалтыг бүхэлд нь хамруулах | Хууль тогтоомжийн тухай хуулийн 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг |
| 4 | Харилцан уялдаа | Хуулийн төслийг зохицуулалтыг бүхэлд нь хамруулах | Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7, 29.1.10-т болон Аргачлалын 4.10-т заасан шаардлага, шалгуурыг хангасан шалгах. |

Дээрх урьдчилан сонгосон шалгуур үзүүлэлтэд тохирсон шалгах хэрэгслийн дагуу хуулийн төслийн үр нөлөөг дараах байдлаар үнэллээ.

**“Зорилгод хүрэх байдал” шалгуур үзүүлэлтийн хүрээнд хийсэн үнэлгээ:**

Органик хүнсний тухай хуулийн төслийн үзэл баримтлалд тодорхойлсноор хуулийн төслийг Хууль тогтоомжийн тухай хуулийн 25 дугаар зүйлд заасан хуулийн шинэчилсэн найруулгын төслийн хэлбэрээр боловсруулна.

Хуулийн төсөлд Органик хүнсний тухай хуулийн зорилтыг хөдөө аж ахуйн органик үйлдвэрлэл эрхлэх, органик хүнс, тэжээл, бордоо үйлдвэрлэх, тэдгээрийг баталгаажуулах, худалдах, импортлох, органик болохыг илэрхийлсэн тэмдэг, тэмдэглэгээ хэрэглэх, сурталчлахтай холбогдсон харилцаанаас гадна экспорт, сургалт, эрдэм шинжилгээ судалгааг дэмжих, мөн органик мал аж ахуй, тариалан эрхлэгчдэд урамшуулал, дэмжлэг үзүүлэх асуудлыг тусгахаар томъёолжээ.

Мөн хуулийн үйлчлэх хүрээг хөдөө аж ахуйн болон байгалийн гаралтай органик түүхий эд, бүтээгдэхүүн, мал, амьтны тэжээл, бордоо, таримлын үр, суулгац, тэдгээрийг үйлдвэрлэх, боловсруулах, тэдгээрээр хоол үйлдвэрлэл, үйлчилгээ эрхлэх, тээвэрлэх, хадгалах, шошголох, худалдаалах, экспортлох, импортлох үйл ажиллагаагаар хязгаарлах ба харин ан амьтны гаралтай түүхий эдээр органик бүтээгдэхүүн үйлдвэрлэх ажиллагааг энэ хуулиар зохицуулахгүй байхаар тогтоож, хамрах хүрээг өргөтгөн органик мал аж ахуй, тариалангийн гаралтай хүнснээс бусад бүтээгдэхүүнийг нэмж оруулна.

Түүнчлэн органик үйлдвэрлэл, органик бүтээгдэхүүнд тавих хяналтыг тодорхой болгож, органик бүтээгдэхүүнийг баталгаажуулах үйл явцыг журамлаж, баталгаажуулалтын байгууллагад тавигдах шаардлагыг нарийвчлан зохицуулна. Органик бүтээгдэхүүний бүртгэл, мэдээллийн сан, органик бүтээгдэхүүний шошго, тэмдэг, тэмдэглээтэй холбогдсон зохицуулалтыг тодорхойлж, органик бүтээгдэхүүний шошгод хэрэглэх "органик", "байгалийн цэвэр", "байгалийн гаралтай цэвэр" гэх нэр томъёог өргөжүүлэн өөрчлөлт оруулна.

Органик бүтээгдэхүүний үйлдвэрлэл, экспортыг нэмэгдүүлэх, органик бүтээгдэхүүнийг дотоод, гадаадын зах зээлд сурталчлах, хэрэглээг бий болгоход чиглэсэн мөнгөн болон мөнгөн бус урамшуулал, дэмжлэг үзүүлэхтэй холбогдсон зохицуулалтыг шинээр нэмж тусгана.

Одоо хүчин төгөлдөр мөрдөгдөж буй Органик хүнсний тухай хуулийн хэрэгжилтийн үр дагаврын үнэлгээгээр органик хөдөө аж ахуйн асуудлыг хариуцсан бүтэц, орон тоо хангалтгүй, хөдөө аж ахуйн салбарын болон төрийн хяналт шалгалт хэрэгжүүлэх эрх бүхий байгууллагуудын үйл ажиллагааны харилцан уялдаагүй, органик үйлдвэрлэл эрхлэгч, хэрэглэгчийн мэдлэг, мэдээлэл дутмаг, энэ чиглэлийн судалгаа, шинжилгээний ажил хангалтгүй гэж дүгнэгдсэн байна. Мөн органик аж ахуй эрхлэгч, бүтээгдэхүүн үйлдвэрлэгч болон хэрэглэгчийн эрх ашгийг хамгаалж хуурамч органик бүтээгдэхүүнтэй тэмцэх ажиллагаа туйлын хангалтгүй байна.

Үүнээс гадна Монгол улс органик мал аж ахуй, тариалангийн гаралтай хүнснээс бусад бүтээгдэхүүн, түүхий эд, тухайлбал, ноос, ноолуур, арьс шир, ноосон утас, малын дайвар бүтээгдэхүүн, гоо сайхан болон уламжлалт эм, бэлдмэлийг экспортолж байгаа болон эскпортлох боломжтой бүтээгдэхүүнүүд тул эдгээрийг органикаар баталгаажуулах, үйлдвэрлэх, тээвэрлэх, хадгалах, худалдаалах зэрэг харилцааг зохицуулсан эрх зүйн орчныг бүрдүүлэх зайлшгүй шаардлага үүсээд байна. Ингэснээр малчид, тариаланчдын энэ төрлийн үйл ажиллагаанаас хүртэх эдийн засгийн үр өгөөж нэмэгдэхээс гадна органик бүтээгдэхүүн боловсруулах үйлдвэрийн дотоодын түүхий эдийн нөөцийг нэмэгдүүлэх боломж бүрдэх ач холбогдолтой байна.

Мөн байгаль орчин, эко систем, хүний эрүүл мэндэд ээлтэй органик үйлдвэрлэлийг дэмжин хөгжүүлснээр бүс, орон нутгийг хөгжүүлэх, орон нутагт ажлын байр бий болох, органик хүнс, бүтээгдэхүүнээр хүн амаа хангах, зах зээлд өрсөлдөх, эскпортод гарах боломж бүрдэх юм. Үүнээс гадна НҮБ-ын Тогтвортой хөгжлийн зорилт 2030 болон Монгол Улсын урт хугацааны хөгжлийн бодлого Алсын хараа 2050-д дэвшүүлсэн зорилтуудад хүрэхэд чухал үүрэгтэй.

Иймээс байгальд ээлтэй органик бүтээгдэхүүний үйлдвэрлэл эрхлэн органик бүтээгдэхүүний нэр төрөл, тоо хэмжээ, экспорт нэмэгдэх, тогтвортой үйлдвэрлэл эрхлэх боломж бүрдэх, органик бүтээгдэхүүний хэрэглээ нэмэгдэх, хуурамч бүтээгдэхүүнээс хэрэглэгч, үйлдвэрлэгчийн эрх ашгийг хамгаалах эрх зүйн орчин сайжирна. Монгол Улсын органик бүтээгдэхүүний экспорт нэмэгдэх, импортын бүтээгдэхүүнийг орлох органик бүтээгдэхүүн, түүхий эд боловсруулах, үйлдвэрлэх, баталгаажуулах, хяналт тавих тогтолцоо сайжирахын зэрэгцээ хэрэглэгчийг мэдлэгжүүлэх, бэлтгэх замаар органик бүтээгдэхүүний эрэлтийг бий болгох, органик бүтээгдэхүүнийг төрөөс дэмжиж урамшуулах эрх зүйн орчин бүрдэж тогтвортой үйлдвэрлэлд түлхэц болно.

**“Ойлгомжтой” шалгуур үзүүлэлтийн хүрээнд хийсэн үнэлгээ**

|  |  |  |
| --- | --- | --- |
| **Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавих нийтлэг шаардлага** | | |
| **Хууль тогтоомжийн тухай хуулийн зохицуулалт** | | **Хуулийн төслийн зохицуулалтад үнэлгээ хийсэн байдал** |
| 1 | 29.1.1. Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Шаардлагад нийцсэн |
| 2 | 29.1.2. тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Шаардлагад нийцсэн |
| 3 | 29.1.3. тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Шаардлагад нийцсэн |
| 4 | 29.1.4. тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Шаардлагад нийцсэн |
| 5 | 29.1.5. зүйл, хэсэг, заалт нь хоорондоо зөрчилгүй байх; | Шаардлагад нийцсэн |
| 6 | 29.1.6. хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Шаардлагад нийцсэн |
| 7 | 29.1.7. бусад хуулийн заалтыг давхардуулан заахгүйгээр шаардлагатай бол түүнийг иш татах, энэ тохиолдолд ишлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Шаардлагад нийцсэн |
| 8 | 29.1.8. тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Шаардлагад нийцсэн |
| 9 | 29.1.9. шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Шаардлагад нийцсэн |
| 10 | 29.1.10. шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Шаардлагад нийцсэн |
| 11 | 29.1.11. хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Шаардлагад нийцсэн |
| **Хууль тогтоомжийн тухай хуулийн 30 дугаар зүйлд заасан хуулийн төслийн эх бичвэрийн агуулгад тавих нийтлэг шаардлага** | | |
| **Хууль тогтоомжийн тухай хуулийн 30 дугаар зүйлд заасан хуулийн төслийн эх бичвэрийн агуулгад тавих нийтлэг шаардлага** | | |
| 12 | 30.1.1. Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Шаардлагад нийцсэн |
| 13 | 30.1.2. нэг нэр томьёогоор өөр өөр ойлголтыг илэрхийлэхгүй байх; | Шаардлагад нийцсэн |
| 14 | 30.1.3. үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Шаардлагад нийцсэн |
| 15 | 30.1.4. хүч оруулсан нэр томьёо хэрэглэхгүй байх; | Шаардлагад нийцсэн |
| 16 | 30.1.5. жинхэнэ нэрийг ганц тоон дээр хэрэглэх. | Шаардлагад нийцсэн |

**“Харилцан уялдаа” шалгуур үзүүлэлтийн хүрээнд хийсэн үнэлгээ:**

Органик хүнсний тухай хуулийн шинэчилсэн найруулгын төслийн зүйл заалтуудыг үзэхэд уялдаа, хамаарлыг сайтар тодорхойлж өгч чаджээ.

|  |  |  |
| --- | --- | --- |
| **№** | **Асуулт** | **Хариулт** |
| 1 | Хуулийн төслийн зохицуулалт тухайн хуулийн зорилттой нийцэж байгаа эсэх; | Нийцсэн |
| 2 | Хуулийн төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх; | Нийцсэн |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх; | Нийцсэн |
| 4 | Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх; | Нийцсэн |
| 5 | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх; | Давхардаагүй |
| 6 | Хуулийн төслийг хэрэгжүүлэх этгээдийг тодорхой тусгасан эсэх; | Тусгасан |
| 7 | Хуулийн төсөлд шаардлагатай зохицуулалтыг орхигдуулсан эсэх; | Орхигдуулаагүй |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх; | Тусгаагүй |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх; | Тусгаагүй |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх; | Тусгаагүй |
| 13 | Хуулийн төслийн зүйл, заалт жендерийн эрх тэгш байдлыг хангасан эсэх; | Ийм зохицуулалт шаардлагагүй. |
| 14 | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх; | Ийм зохицуулалт шаардлагагүй. |
| 15 | Хуулийн төсөлд авилга, хүнд суртлыг бий болгоход чиглэсэн заалт тусгагдсан эсэх; | Ийм зохицуулалт шаардлагагүй. |
| 16 | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх. | Ийм зохицуулалт шаардлагагүй. |

**Дөрөв. Үр дүнг үнэлж, зөвлөмж өгөх**

Органик хүнсний тухай хуулийн шинэчилсэн найруулгын төслийн үр нөлөөг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал”-ын дагуу тооцож дараах дүгнэлт, зөвлөмжийг гаргаж байна.

Энэхүү үнэлгээг эдгээр хуулийн төслүүдэд хийхэд сонгосон шалгуур үзүүлэлтүүдээр үнэлэхэд хуулийн төслийн үзэл баримтлалаар тодорхойлсон зорилгыг хангасан, практикт хэрэгжих бүрэн боломжтой, хуулийн төслийн томьёолол нь ойлгомжтой, хоёрдмол утга санаагүй, тодорхой, Монгол Улсын үндсэн хууль, бусад хууль тогтоомж болон тухайн хуулийн зүйл, заалттай давхардаагүй, зөрчилдөөгүй гэж дүгнэж байна.

Иймд хууль тогтоомжийн төслийн үр нөлөөг үнэлэх аргачлалын дагуу Органик хүнсний тухай хуулийн шинэчилсэн найруулгын төслийн эх бичвэрийн агуулгад тавих нийтлэг шаардлага, хуулийн төслийн уялдаа холбоо хангагдсан байна гэж үзэв.